Statsdumaen

Statsdumaen (russisk: Государственная дума, Gosudarstvennaya duma, vanlig forkortelse: Госдума, Gosduma) er underhuset i Russlands føderale forsamling. Russlands konstitusjon fra 1993 fastsatte at statsdumaen skal bestå av 450 representanter, som velges for en periode av fire år. Halvparten skulle velges gjennom forholdstallsvalg, de andre ved enkelt flertall i enkeltmannskretser. Russiske statsborgere over 21 år er valgbare til statsdumaen. Dumavalg ble gjennomført i 1993, 1995, 1999, 2003, 2007, 2011 og 2016. Selve bygningen ligger i sentrum av Moskva, like ved Manezjnaja-plassen. Den nåværende formen av Dumaen ble skapt i 1993 etter at en ny grunnlov ble innført av Boris Jeltsin og bekreftet ved en folkeavstemning. 

Fra 2007-valget er enkeltmannskretsene sløyfet, og alle representantene velges gjennom forholdstallsvalg fra partier med minst 7 prosent oppslutning.

Statsdumaens formenn

Russisk politikk
Russland